
ΑΠΟΦΑΣΕΙΣ 


Αναστολή χορήγησης οικοδομικών αδειών σε εντός 
και εκτός των ορίων περιοχή του οικισμού Περιγια¬ 
λιού δήμου Ελλομένου (Ν. Λευκάδας). 1 

Αναστολή έκδοσης οικοδομικών αδειών και εκτέλεσης 
οικοδομικών αδειών στην εντός του εγκεκριμένου 
ρυμοτομικού σχεδίου περιοχή του δήμου Αγ. Πα¬ 
ρασκευής (Ν. Αττικής). 2 

Κήρυξη έκταση 9.300 γπ 2 ως αναδασωτέας, στη θέση 
«Γύφτο» περιφέρειας οικισμού Στρογγυλοβουνίου 
Δήμου Αστακού (Ν. Αιτ/νίας). 3 


ΑΠΟΦΑΣΕΙ Σ 

Αριθ. 35074/7276 (1) 

Αναστολή χορήγησης οικοδομικών αδειών σε εντός και 
εκτός των ορίων περιοχή του οικισμού Περιγιαλιού δή¬ 
μου Ελλομένου (Ν. Λευκάδας). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις του άρθρου 8 και 85Α του από 
17.7.1923 Ν.Δ/τος «Περί σχεδίων πόλεων κ.λ.π.» (Α' 228), 
όπως μεταγενέστερα τροποποιήθηκαν και συμπληρώθη¬ 
καν. 

2. - Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 


φήσεων Ελλάδας (ΟΚΧΕ) και άλλες σχετικές διατάξεις» 

(Α' 141). 

3. -Τις διατάξεις του άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και - 
αντικαταστάθηκε από το άρθρο 1 παρ. 2α του Ν. 
2469/1997 (Α'38). 

4. - Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων 'ξργων (Α' 9)». 

5. - Το υπ’ αριθ.168/26-11-1999 υπηρεσιακό σημείωμα 
της Διεύθυνσης Πολεοδομικού Σχεδιασμσύ - Τμήμα Β. 

6. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1Αναστέλλεται για τέσσερις (4) μήνες η χορήγηση οι¬ 
κοδομικών αδειών σε εντός και εκτός των ορίων περιοχή 
του οικισμού Περιγιαλιού δήμου Ελλομένου (Ν. Λευκά¬ 
δας), όπως η περιοχή αυτή φαίνεται περικλειόμενη με 
κόκκινη γραμμή και τη θάλασσα στο σχετικό πρωτότυπο 
διάγραμμα σε κλίμακα 1:2000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την αρίθ. 35074/1999 πράξη του και που αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

2.- Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 27 Δεκεμβρίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΠΤΗΣ 

Αριθ. 35085/7321 (2) 

Αναστολή έκδοσης οικοδομικών αδειών και εκτέλεσης οι¬ 
κοδομικών αδειών στην εντός του εγκεκριμένου ρυμο¬ 
τομικού σχεδίου περιοχή του δήμου Αγ. Παρασκευής 
(Ν. Αττικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις των άρθρων 8 και 85Α του από 17.7. 
1923 Ν.Δ/τος «Περί σχεδίων πόλεων κ.λ.π.» (Α' 228), όπως 
μεταγενέστερα τροποποιήθηκαν και συμπληρώθηκαν. 

2. -Τις διατάξεις του άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. - Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141). 

4. - Τις διατάξεις της παραγρ. Β3 του άρθρου 1 του 
Π.Δ/τος 28/1993 «Καθορισμός αρμοδιοτήτων που διατη¬ 
ρούνται από τον Υπουργό και τις Περιφερειακές Υπηρε¬ 


σίες διανομαρχιακού επιπέδου του Υπουργείου Περιβάλ¬ 
λοντος Χωροταξίας και Δημοσίων Έργων (Α' 9)». 

5. - Την 264/1997 γνωμοδότηση του δημοτικού συμβου¬ 
λίου Αγ. Παρασκευής. 

6. - Το 98/1999 υπηρεσιακό σημείωμα της Δ/νσης Πολε- 
οδομικού Σχεδιασμού. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για ένα (1) έτος η χορήγηση οικοδομι¬ 
κών αδειών και η εκτέλεση οικοδομικών εργασιών στην 
εντός του εγκεκριμένου ρυμοτομικού σχεδίου περιοχή 
του δήμου Αγ. Παρασκευής (Ν. Αττικής) και ειδικότερα 
στο τμήμα του Ο.Τ. 278 που φαίνεται σημειωμένο με τα 
στοιχεία ΑΒΓΔΕΑ στο σχετικό πρωτότυπο διάγραμμα σε 
κλίμακα 1:500, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 35085/ 
1999 πράξη του και που αντίτυπό του σε φωτσσμίκρυνση 
δημοσιεύεται με την παρούσα απόφαση. 

2. - Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 30 Δεκεμβρίου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 2298 (3) 

Κήρυξη έκταση 9.300 ιτί 2 ως αναδασωτέας, στη θέση «Γύ- 
φτο» περιφέρειας οικισμού Στρογγυλοβουνίου Δήμου 
Αστακού (Ν. Αιτ/νίας). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117παρ.3του Συντάγματος. 

3. Τις διατάξεις του Ν. 998/79 «περί προστασίας δασών 
κ.λ.π.» και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αρίθμ. α) 160417/1180/8.7.80, β) 182447/3049/ 
24.9.80 καιγ) 141823/4.2.83 διαταγέςτου Υπουργείου Γε¬ 
ωργίας. 

5. Τις διατάξεις των άρθρων 1 παρ. 1,2 παρ. 1δ, 5 παρ. 
3β, 6 παρ. 7 και 7 παρ. 2του Ν. 2503/97 «Διοίκηση, Οργά¬ 
νωση, Στελέχωση της Περιφέρειας». 

6. Την αρίθμ. 4907/5.11.99 πρόταση του Δασαρχείου 
Μεσολογγίου περί κηρύξεως αναδασωτέας έκτασης. 

7. Την αρίθμ. 186Γ.Γ./30.6.98 απόφαση του Γενικού 
Γραμματέα Περιφέρειας Δυτικής Ελλάδος «περί ανάθε¬ 
σης αρμοδιοτήτων», αποφασίζουμε: 


Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση με φυσική ή τεχνη¬ 
τή αναγέννηση και την διατήρηση του χαρακτήρα της δα¬ 
σικής έκτασης ώστε να αποκλεισθεί η διάθεση αυτής για 
άλλο σκοπό, την παραπάνω δημόσια δασική έκταση των 
9.300 γτΓ που ήταν καλυμμένη από αείφυλλα - πλατύφυλ¬ 
λα και ανήκει στην κατηγορία των άρθρων 3 παρ.2 και 4 
παρ. 1ε & 2β του Ν. 998/79, που βρίσκεται στη θέση «Γύ- 
φτο» περιφέρειας οικισμού Στρογγυλοβουνίου Δήμου 
Αστακού και προσδιορίζεται από τα στοιχεία:Α,Β,Γ,Δ,Α. 
και έχει όρια: 

Ανατολικά: Με δημόσια δασική έκταση διεκδικούμενη 
από τον Ευθύμιο Ζαρκανίτη 
Δυτικά: Με ελαιώνα Δημ. Χαντζή 
Βόρεια: Με αγροτικό δρόμο και αγρό Δημ. Μπίτα 
Νότια: Με ελαιώνα Δημ. Κασσάρα 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Δεκεμβρίου 1999 

Με εντολή Γενικού Γραμματέα Περιφέρειας 
Ο Γενικός Διευθυντής Περιφέρειας 
ΠΑΝΑΓΙΩΤΗΣ ΣΚΟΥΡΑΣ 

